stanford-oval/wikipedia huggingface dataset:
גרנט ג'וזף וולסלי
פעילות פוליטית ומורשת

במהלך שירותו של הוויקונט וולסלי במשרד המלחמה, יחד עם הכבוד שנרכש לו בתור מפקד צבאי מוערך, ניסה וולסלי לקדם את התפיסה שלו לגבי הצבא הבריטי והשינויים שהוא ראה כנכונים למבנה הצבא. וולסלי היה איש לוגיסטי מבריק, כישרון שרכש בעשרות משלחות ומערכות שניהל, כך שבשנות שירותו הרבות קיבל הוויקונט וולסלי דעה מגובשת לגבי התנהלות הצבא, דעה שהשפיעה על תפקידיו במשרד המלחמה ובפרט בתור ראש הכוחות הבריטים.
החל משנת 1876, החלה להתגבש תוכנית להקמת מנהרת התעלה, מנהרה אשר תחבר בין צרפת ובריטניה ותגשר את בריטניה ליבשת האירופית. וולסלי היה מהמתנגדים לתוכנית זאת מחשש לאיום הביטחוני התמידי שבריטניה תהיה בו עם חיבורה ליבשת והקושי לייצר הגנה בשעת חירום. במאי 1882 התוכנית נזנחה לבסוף, גם לאחר לחץ פוליטי וגם כתוצאה מבעיות תקציביות.
וולסלי פרסם במשך חיו כתבות רבות אשר פורסמו בעיתונים שונים, בנוסף פרסם מספר ספרים ביניהם; 'חיו של ג'ון צ'רצ'יל דוכס מרלבורו עד לעליית המלכה אן' (1894), 'ההידרדרות והנפילה של נפולאון בונפרטה' (1895) ו-'הסיפור על חייו של חייל' (1904). הספר האחרון מתאר את הקריירה שלו עצמו עד לסוף המערכה באשאנטי.
וולסלי נישא בשנת 1867 ללואיסה ארסקין, להם נולדה בת אחת בשם פרנסס וולסלי (1872 - 1936) שהייתה היורשת לתואר דוכסות וולסלי. בחייה הייתה פרנסס סופרת ומייסדת 'מכללת הגננוּת לגבירות' בגלינד שבדרום מזרח אנגליה.
פעילות פוליטית ומורשת > מורשת

על שמו של וולסלי ישנם מספר מקומות:
ישנו רחוב 'וולסלי' בבלפסט, אירלנד וכביש 'וולסלי' שהוא הארוך ביותר בפלימות', אנגליה.
ישנה שדרה על שמו ('שדרת וולסלי') במונטריאול, קנדה.
ישנו רחוב 'וולסלי' בטורונטו, גואלף (אונטריו) ובט'נדר באיי (אונטריו).
ישנה שכונת מגורים על שמו בויניפג, קנדה, אשר הרחוב הראשי בה נקרא גם הוא וולסלי.
ישנה עיירה על שמו בססקצ'ואן.
ישנה עיירה בכף המערבי, דרום אפריקה בשם 'וולסלי'.
ישנו בסיס צבאי על שמו בלונדון (אונטריו), קנדה, אשר נבנה בתקופתו.
ישנו פאב 'לורד וולסלי' בלונדון ו-'סיר גרנט וולסלי' בנוריץ'.
לזכרו של וולסלי הוקם פסל של דמותו רכובה על סוס במשמר הסוסים, לונדון.
כתוצאה מהצלחתו הרבה התעורר המונח; הכל סר גרנט ("all Sir Garnet"), שמשמעו הכל עובד נכון.
הערות שוליים

↑  בתקופות קדומות יותר, בצבאות מסוימים כמו גם בצבא הבריטי, דרגת קצונה הייתה נרכשת על ידי החייל או משפחתו (Commission) וגיוסו לצבא היה ישירות לדרגת הקצונה הראשונה (Ensign). במקרים נדירים חוגרים היו מקבלים קידום לתוך שורות הקצונה (Battlefield Commission), או שדרגת הקצונה הייתה ניתנת כאות הערכה.
1 2 3  אזכור שמו של חייל בעיתון המתעד הלונדון גזאט הוא שווה ערך לציון לשבח.
| מפקדים עליונים של הכוחות וראשי המטה הכללי של הצבא הבריטי |
| --- | --- | --- |
| מפקדים עליונים של הכוחות | ג'ורג' מונק • ג'יימס סקוט • ג'ון צ'רצ'יל • מיינהרד שומברג • ג'ון צ'רצ'יל • ג'יימס באטלר • ג'ון דרלימפל • ג'ורג' וייד • הנסיך ויליאם • ג'ון ליג'ונר • ג'ון מנרס • ג'פרי אמהרסט • הנרי סימור קונווי • ג'פרי אמהרסט • הנסיך פרדריק • דוויד דנדס • הנסיך פרדריק • ארתור ולסלי • רולנד היל • ארתור ולסלי • הנרי הרדינג • הנסיך ג'ורג', דוכס קיימברידג' • גרנט ג'וזף וולסלי • פרדריק רוברטס • נוויל ליטלטון |  |
| ראשי המטה הכללי | נוויל ליטלטון • ויליאם ניקולסון |  |
| ראשי המטה הכללי הקיסרי | ויליאם ניקולסון • ג'ון פרנץ' • צ'ארלס דאגלס • ג'יימס וולף-מארי • ארצ'יבלד מארי • ויליאם רוברטסון • הנרי וילסון • רודולף למברט • ג'ורג' מילן • ארצ'יבלד מונטגומרי-מסינגברד • סיריל דוורל • ג'ון ורקר • אדמונד איירונסייד • ג'ון דיל • אלן ברוק • ברנרד לו מונטגומרי • ויליאם סלים • ג'ון הארדינג • ג'רלד טמפלר • פרנסיס פסטינג |  |
| ראשי המטה הכללי | ריצ'רד האל • ג'יימס קסלס • ג'ופרי בייקר • מייקל קרבר • פיטר האנט • רולנד גיבס • אדווין ברמאל • ג'ון סטאינר • נייג'ל בגנול • ג'ון שאפל • פיטר אינג • צ'ארלס גאת'רי • רוג'ר ווילר • מייקל ווקר • מייק ג'קסון • ריצ'רד דנאט • דוויד ריצ'רדס • פיטר וול • ניק קרטר • מארק קרלטון-סמית • פטריק סנדרס • רולנד ווקר |  |
| --- | --- |
בקרת זהויות :  NLI: 987007313350305171  PLWABN: 9810534380105606  BIBSYS: 90969943  BNC: 000304356  BnF: cb12034490x (data)  GND: 119212498  ISNI: 0000 0001 0871 8445  LCCN: n50051751  NKC: jn20010316253  NLA: 36000109  NLG: 67156  NLK: KAC2022A9857  NTA: 070056382  RERO: 02-A000177252  SNAC: w6g16dmt  SUDOC: 081883455  Trove: 1179231  ULAN: 500355393  VcBA: 495/272390  VIAF: 14786042   WorldCat (עם VIAF): 14786042 
איור של וולסלי במהלך המערכה במצרים, 1882
קריקטורה של וולסלי מהשבועון הלונדוני 'פאנץ' עם הכתובית; "שירות קצר וחזרות מהירות".
פסלו של וולסלי ברחבת משמר הסוסים, לונדון.
אבו ד'ר אלע'פארי

| --- | --- |

 לידה:  חג'אז
 פטירה:  652 לספירה אל-רבאדהא, ח'ליפות ראשידון
 שם לידה:  جُنْدَب بن جُنادَة بن سُفيان ٱلْغِفَارِيّ ٱلْكِنَانِيّ‎ 
 דת:  אסלאם
 
אבו ד'ר אלע'פארי (בערבית: أبو ذر الغفاري) היה מחשובי הצחאבה (חברי הנביא) ומהמוסלמים הראשונים. שמו המלא היה ג'ונדוב אבן ג'ונאדה, והוא נודע בכינויים "מנהיג האופוזיציה" ו"אויב השחיתות". שנת לידתו אינה ידועה, והוא נפטר בשנת 652 באל-רבאדהא שבח'ליפות ראשידון.
חייו המוקדמים והמפגש עם האסלאם

עוד בתקופת הג'אהליה (תקופת הבערות שקדמה לאסלאם), אבו ד'ר היה מונותאיסט שדחה את עבודת האלילים שרווחה בחברה הערבית. הוא נהג להתבודד ולהרהר על משמעות החיים ועל קיומו של אללה. כששמע על הופעתו של נביא חדש במכה המטיף לאמונה באל אחד, החליט לצאת למסע כדי לפגוש אותו.
חייו המוקדמים והמפגש עם האסלאם > המסע למכה והמפגש עם מוחמד

בהגיעו למכה, נקט אבו ד'ר באסטרטגיה זהירה. הוא התחזה לעולה רגל המבקש לערוך טוואף (הקפות) סביב הכעבה, שכן חיפוש גלוי אחר מוחמד היה מסכן את חייו בשל התנגדות שבט קורייש לדת החדשה. במפגשם הראשון, ביקש אבו ד'ר לשמוע את דבר הקוראן. לאחר ששמע את הפסוקים, קיבל על עצמו מיד את האסלאם והיה בין חמשת המאמינים הראשונים.
פועלו להפצת האסלאם > ההכרזה הפומבית

בניגוד להנחיית הסודיות של מוחמד באותה תקופה מוקדמת, אבו ד'ר בחר לבצע מעשה תקדימי: הוא הכריז על אמונתו החדשה בקול רם בתוך הכעבה. זו הייתה ההכרזה הפומבית הראשונה על האסלאם מחוץ לחוג המצומצם של המאמינים הראשונים. מעשה זה הוביל להתקפה אלימה מצד אנשי שבט קורייש, וחייו ניצלו הודות להתערבות אל-עבאס אבן עבד אל-מטלב, דודו של מוחמד.
פועלו להפצת האסלאם > השפעתו על שבטו

שבט ע'יפאר, שממנו בא אבו ד'ר, היה ידוע לשמצה באזור חיג'אז בשל עיסוקו בשוד שיירות מסחר. למרות המוניטין השלילי של שבטו, הצליח אבו ד'ר להביא את רוב בני השבט לקבל את האסלאם. הצלחה זו נחשבת למרשימה במיוחד בהתחשב ברקע של השבט ובתקופה המוקדמת של האסלאם.
מאבקו בשחיתות וצדק חברתי > עמדותיו החברתיות

אבו ד'ר היה ממבקריה החריפים ביותר של השחיתות השלטונית בח'ליפות המוסלמית. הוא נודע בביקורתו הנוקבת על:
צבירת עושר מופרז בידי מנהיגים
שימוש בבית אל-מאל (אוצר המדינה) לטובת אינטרסים אישיים
פערים חברתיים גדלים בין עשירים לעניים
מאבקו בשחיתות וצדק חברתי > התנגדותו למדיניות הכלכלית

בתקופת הח'ליף עות'מאן בן עפאן, התנגד אבו ד'ר בחריפות למדיניות הכלכלית שאפשרה למשפחות מיוחסות להתעשר על חשבון הציבור. הנביא מוחמד צפה את המאבקים העתידיים הללו, ויעץ לאבו ד'ר להתאזר בסבלנות. למרות שנמנע משימוש באלימות, המשיך אבו ד'ר במאבקו המילולי נגד השחיתות השלטונית.
אחרית ימיו > הגליה ומוות

בשל ביקורתו החריפה והשפעתו הגוברת על ההמונים, נשלח אבו ד'ר לגלות באל-רבאדהא, אזור מדברי מרוחק. שם חי בתנאים קשים עם משפחתו הקטנה. בהתאם לנבואת מוחמד שאמר "אבו ד'ר יחיה לבד, ימות לבד ויקום לתחייה לבד", הוא נפטר בבדידות במדבר בשנת 652 לספירה.
הערות שוליים

↑  The Oxford Encyclopedia of the Modern Islamic World, New York: Oxford University Press, 1995
↑  Mubārakfūrī, Ṣafī al-Raḥmān, Ar-Raheeq Al-Mak̲h̲tūm = the sealed nectar: biography of the noble prophet, Rev. ed, Riyadh, Saudi Arabia: Dar-us-Salam, 2002
↑  Mubārakfūrī, Ṣafī al-Raḥmān, Ar-Raheeq Al-Mak̲h̲tūm = the sealed nectar: biography of the noble prophet, Rev. ed, Riyadh, Saudi Arabia: Dar-us-Salam, 2002
↑  Hazleton, Lesley, 1945-, The first Muslim: the story of Muhammad, New York: Riverhead Books, 2013
↑  "Abu Dhar al-Ghifari". WikiShia (באנגלית). נבדק ב-2018-03-29.
↑  Abu Dharr Al-Ghifari, sunnah.org (ארכיון)
↑  Hamid, Abdul Wahid, Companions of the prophet, New rev. ed, Leicester, UK: Mels, 1998-
↑  Khālid, Khālid Muḥammad., خالد، خالد محمد, Men & women around the Messenger = Rijāl wa-nisāʼ ḥawla al-Rasūl: ṣuwar min ḥayāt al-Ṣaḥābah wa-al-Ṣaḥābīyāt, El-Mansurah, Egypt: Dar Al-Manarah, 2003
↑  Lings, Martin, Muhammad: his life based on the earliest sources, 2nd U.S. ed, Rochester, Vt.: Inner Traditions, 2006
↑  Khālid, Khālid Muḥammad, Men around the messenger, New rev. ed, Kuala Lumpur: Islamic Book Trust, 2005
| --- | --- |
בקרת זהויות :  NLI: 987007305348205171  BnF: cb12273901s (data)  GND: 118985272  ISNI: 0000 0000 8855 6185  LCCN: n82247530  SELIBR: 262361  SUDOC: 096637005  TDVİA: ebu-zer-el-gifari  VIAF: 90040357   WorldCat (עם VIAF): 90040357
שרה ראמוס

| --- | --- |
אין תמונה חופשית
 לידה:  21 במאי 1991 (בת 33) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2001
 מקום לימודים:  אוניברסיטת קולומביה
 http://www.sarah-ramos.com/
 פרופיל ב-IMDb
 
שרה אמילי ראמוס (באנגלית: Sarah Emily Ramos; נולדה ב-21 במאי 1991) היא שחקנית אמריקאית-יהודייה. התפרסמה בסדרות הטלוויזיה "חלום אמריקאי", "הורים במשרה מלאה" ו"שיקגו MED".
ביוגרפיה

ראמוס נולדה בלוס אנג'לס, קליפורניה לאב פיליפיני ולאם אמריקאית ממוצא יהודי. החלה לפתח את כישורי משחק שלה כשהייתה בת 9, בסדנאות למשחק שבמרכז לוס אנג'לס והופיעה בפרסומות.
ב-2015 היא סיימה לימודי תואר ראשון מאוניברסיטת קולומביה.
קריירה

ראמוס החלה את הקריירה שלה בגיל צעיר מאוד וכיכבה בפרסומות טלוויזיה שונות, אך זכתה לתשומת לב רבה כאשר שיחקה בין התפקידים הראשיים בסדרת הדרמה "חלום אמריקאי" ברשת NBC, בה גילמה את אחותה הקטנה של הגיבורה הראשית מג פריור (בריטני סנואו). על תפקידה זה קיבלה מועמדות לפרס האמן הצעיר.
בשנת 2006 שיחקה בסדרת הדרמה של רשת The CW, "בורחים", בתפקיד של האנה רידר / קייט הולנד, בתם של דוני וולברג ולזלי הופ.
בשנת 2010 החלה ראמוס לככב בקומדיית המצבים "הורים במשרה מלאה" של רשת הטלוויזיה NBC, בתור תלמידת התיכון האדי ברייבמן. היא שיחקה בסדרה לכל אורך הסדרה, עד לסיומה ב-2015 לאחר 6 עונות.
בשנת 2016 שיחקה בקומדיה המצליחה "המדריך לסינגלס" לצידן של דקוטה ג'ונסון ורבל וילסון.
בשנת 2022 שיחקה בסדרת הדרמה והספורט "לייקרס: קבוצה מנצחת" מבית HBO; בתור שריל פיסטונו, זוגתו דאז של הכדורסלן כרים עבדול-ג'באר. באותה שנה שיחקה בסרט הדרמה ההיסטורי של דמיאן שאזל, "בבילון" המתרחשת בראשית המאה ה-20 על רקע תור הזהב של הוליווד והמעבר בין הראינוע לקולנוע.
בשנת 2023 גילמה את ג'סיקה בסדרה "הדוב" ברשת הולו.
בשנת 2024 החלה לגלם את ד"ר קייטלין לנוקס בעונה העשירית של סדרת הדרמה הרפואית "שיקגו MED" שיצר דיק וולף עבור רשת NBC.
חיים אישיים

ביולי 2016 הודיעה ראמוס באמצעות המדיה החברתית כי היא נמצאת במערכת יחסים עם הבמאי מאט ספייסר, אשר נמשכת מאז 2013. ביולי 2019 השניים התארסו.בדצמבר 2020, ראמוס הודיעה באמצעות אינסטגרם שהיא וספייסר נישאו ב-25 באוקטובר 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Why Stop Now | קלואי |  |
| 2012 | The Arm |   | סרט קצר גם במאית ותסריטאית |
| 2016 | המדריך לסינגלס (אנ') | מישל |  |
| 2016 | Slash | מרין |  |
| 2016 | Fluffy | גרייס בנקס | סרט קצר גם במאית ותסריטאית |
| 2017 | אנחנו לא שייכים לכאן (אנ') | ג'יל |  |
| 2018 | The Boy Downstairs | מג |  |
| 2018 | Ask for Jane | מגי |  |
| 2022 | בבילון | הארייט רוטשילד |  |
| 2025 | Crossword |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002–2005 | חלום אמריקאי | פטרישיה "פאטי" פריור | תפקיד ראשי (3 עונות); 61 פרקים |
| 2005 | סקראבס | לינדזי | פרק: "My Big Move" |
| 2006 | קרוב לבית (אנ') | קריסטן סאליבן | פרק: "Dead or Alive" |
| 2006 | Runaway | האנה ריידר / קייט הולנד | תפקיד ראשי; 9 פרקים |
| 2007 | חוק וסדר | מארי ריס | פרק: "Good Faith" |
| 2008 | המכשפים מווייברלי פלייס | איזבלה | פרק: "Beware Wolf" |
| 2008 | ללא עקבות | דארבי וכסלר | פרק: "True/False" |
| 2009 | שקר לי | ריילי ברנסון | פרק: "A Perfect Score" |
| 2009 | הלוחשת לרוחות | קורטני | פרק: "Greek Tragedy" |
| 2010–2012, 2014–2015 | הורים במשרה מלאה (אנ') | היידי בריימן | תפקיד ראשי (עונות 3-1) תפקיד חוזר (עונה 4) תפקיד אורח (עונות 6-5); 60 פרקים |
| 2011 | איש משפחה | נערה מתבגרת | דיבוב; פרק: "Brothers & Sisters" |
| 2012 | רובוט צ'יקן | אנדראה | דיבוב; פרק: "In Bed Surrounded by Loved Ones" |
| 2013 | מרפאה פרטית | הולי | פרק: "In Which We Say Goodbye" |
| 2016 | היסטוריה שתויה (אנ') | מגי פוקס | פרק: "Siblings" |
| 2016, 2019 | הרומן | אודרי | 3 פרקים |
| 2017 | ארוכה הדרך הביתה (אנ') | ברי | פרק: "A City Called Heaven" |
| 2017–2018 | מידנייט טקסס (אנ') | קריק לובל | 12 פרקים |
| 2020 | Acting for a Cause | ליידי ברקנל | פרק: "The Importance of Being Earnest" |
| 2022 | A Kismet Christmas | שרה קולינס / שרה גרייס | סרט טלוויזיה של הולמרק |
| 2022–2023 | לייקרס: קבוצה מנצחת | שריל פיסטונו | 13 פרקים |
| 2023 | Christmas in Notting Hill | ג'ורג'יה | סרט טלוויזיה של הולמרק |
| 2023–2024 | הדוב | ג'סיקה | 4 פרקים |
| 2024–הווה | שיקגו MED | ד"ר קייטלין לנוקס | תפקיד ראשי (עונה 10 ואילך); 13 פרקים |
לינגזיקישורים חיצוניים

שרה ראמוס, ברשת החברתית אקס (טוויטר)
שרה ראמוס, במסד הנתונים הקולנועיים IMDb (באנגלית)
שרה ראמוס, באתר AllMovie (באנגלית)
שרה ראמוס, במסד הנתונים הקולנועיים KinoPoisk (ברוסית)
| --- | --- |
בקרת זהויות :  LCCN: no2004102628  VIAF: 51408231   WorldCat (עם VIAF): 51408231
כריתת רחם

| --- | --- |

 תחום:  גינקולוגיה 
 קישורים ומאגרי מידע
 eMedicine:  267273 
 MeSH:  D007044
 
היסטרקטומיה (באנגלית: Hysterectomy) הוא ניתוח לכריתת הרחם, שלרוב מתבצע על ידי גינקולוג. הסרת הרחם מונעת מהאישה את האפשרות להרות וכמובן שאינה מקבלת יותר את מחזור הוסת. כמעט תמיד ניתוח כריתת רחם כולל גם הסרה של החצוצרות (באנגלית salpingectomy). במקרים בהם כריתת הרחם נעשית בגלל ממאירות הניתוח יכלול גם הסרה של השחלות.
ניתוח כריתת רחם הוא בין הניתוחים הנפוצים בעולם. בכל שנה מתבצעים למעלה מ-600 אלף ניתוחים מסוג זה בארצות הברית לבדה, ושליש מהנשים צפויות לעבור ניתוח זה עד גיל 60.
סיבות לביצוע

כריתת רחם מתבצעת בכמה מקרים, הנפוצים שבהם הם מיומות (גידולים שפירים), סרטן רחם, וצניחת איברי האגן לאחר גיל המעבר (צניחת רחם, בלט השלפוחית וצניחת החלחולת). סיבות נוספות הן ממאירות אחרת באיברי האגן ובמקרים נדירים סיבוכים בלידה.
בשנת 2024 פורסם כי בהודו נאלצות נערות עניות לעבור כריתת רחם כדי שווסת והריון לא יפריעו להן בעבודתן הקשה בשדות הסוכר, המספקים סוכר לקוקה קולה ולפפסיקו.
ההיסטרקטומיה מתבצעת לעיתים גם כחלק מניתוח להתאמה מגדרית.
מהלך הניתוח

ישנן כמה שיטות שונות לכריתת רחם, בהן שתיים עיקריות. השיטה נבחרת על פי סיבת הניתוח, גיל האשה, מבנה גופה, מחלות רקע וסיבות נוספות. השיטה הראשונה היא כריתת הרחם דרך חתך בבטן התחתונה. השיטה השנייה היא חתך בקצהו העליון של הנרתיק, כאשר לאחר הכריתה תופרים את קצוות העור. ניתוח זה נעשה בדרך כלל עי ידי לפרוסקופיה. כאשר הניתוח מסתיים, במקרה של ניתוח פתוח, מחברים נקז לניקוז הנוזלים באזור החתך. בשנים האחרונות מתחילה להיכנס שיטה נוספת לניתוח לפרוסקופיה, בעזרת מערכת כירורגית דה וינצ'י.
לעיתים כורתים את הרחם כולו כולל צוואר הרחם (כריתה שלמה), ולפעמים כורתים את הרחם ומשאירים את צוואר הרחם (כריתה תת-שלמה). ההחלטה מתקבלת על פי סיבת הניתוח ודרך הניתוח. במקרים של ממאירות כמעט תמיד תהיה כריתה מלאה של הרחם, החצוצרות והשחלות.
כריתת רחם בישראל

בשנת 2019 בוצעו בישראל 5600 ניתוחי כריתת רחם, כאשר שליש מהם בוצעו בעקבות גידול ממאיר. כריתת רחם עשויה להקנות על פי תקנות הביטוח לאומי לנכות, אחוזי נכות בשיעור חמישים אחוזים לנשים מתחת לגיל חמישים, ושלושים אחוזים לנשים מעל לגיל חמישים.
הערות שוליים

↑  "Hysterectomy". National Women’s Health Information Center. 2006-07-01. אורכב מ-המקור ב-2007-07-13. נבדק ב-2007-06-07.
↑   נישואי קטינות, חובות ועיקור כפוי: כך מנצלות קוקה קולה ופפסי את פועלות הסוכר בהודו, באתר הארץ, 9 באפריל 2024
↑  כריתת רחם | ניתוח רובוטי לסרטן הרחם | רובוט דה וינצ'י, באתר Da Vinci
↑  מרכז המחקר והמידע של הכנסת, נתונים על ניתוחי כריתת רחם בישראל, ‏אוגוסט 2023
↑  כריתת רחם, באתר זכותי
| --- | --- |
בקרת זהויות :  NLI: 987007536174105171  BnF: cb12001806z (data)  GND: 4196860-8  LCCN: sh85063844  NKC: ph297126 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ישמעאל

ערך זה עוסק בבנו של אברהם. אם התכוונתם למשמעות אחרת, ראו .
| --- | --- |

 לידה:  כנען
 פטירה:  חצי האי ערב
 גיל פטירה:  137
 אב:  אברהם 
 אם:  הגר 
 בת זוג:  פאטמה
 צאצאים:  נביות, משא, משמע, חדד, קדמה, תימא, יטור, מבשם, אדבאל, מחלת, נפיש, בשמת בת ישמעאל, דומה, קדר 
 תקופה:  תקופת האבות
 בתנ"ך:  בראשית
 
אַל תִּירְאִי כִּי שָׁמַע אֱלֹהִים אֶל קוֹל הַנַּעַר בַּאֲשֶׁר הוּא שָׁם. קוּמִי שְׂאִי אֶת הַנַּעַר וְהַחֲזִיקִי אֶת יָדֵךְ בּוֹ כִּי לְגוֹי גָּדוֹל אֲשִׂימֶנּוּ.

— ספר בראשית, פרק כ"א, פסוקים י"ז–י"ח
 הגר וישמעאל במדבר, ציור מעשה ידי אנטוניו מריה אסקיבל, 1856
יִשְׁמָעֵאל הוא דמות מקראית, בנם של אברהם והגר, שפחתה המצרית של שרה, ואחיו למחצה של יצחק. ישמעאל נחשב לאבי הערבים על פי היהדות וגם על פי האסלאם.
ישמעאל בתנ"ך > הולדת ישמעאל

על פי הסיפור המקראי בספר בראשית, שרה, שידעה שהיא עקרה, נתנה לאברהם את הגר. לאחר שהגר הרתה היא זלזלה בשרה. בעקבות זאת שרה התלוננה לאברהם שיתיר לה לעשות בשפחתה כרצונה. שרה עינתה את הגר, והגר ברחה משרה אל המדבר. במדבר, ליד מעיין, פגשה הגר במלאך שמסר לה נבואה על הולדתו של ישמעאל ועל אופיו:
וַיֹּאמֶר לָהּ מַלְאַךְ ה' הַרְבָּה אַרְבֶּה אֶת זַרְעֵךְ וְלֹא יִסָּפֵר מֵרֹב. וַיֹּאמֶר לָהּ מַלְאַךְ ה' הִנָּךְ הָרָה וְיֹלַדְתְּ בֵּן וְקָרָאת שְׁמוֹ יִשְׁמָעֵאל כִּי שָׁמַע ה' אֶל עָנְיֵךְ. וְהוּא יִהְיֶה פֶּרֶא אָדָם יָדוֹ בַכֹּל וְיַד כֹּל בּוֹ וְעַל פְּנֵי כָל אֶחָיו יִשְׁכֹּן.
המלאך מצווה על הגר לקרוא לבן שיוולד בשם ישמעאל ומסביר לה את משמעות שם זה ("שמע ה' אל עוני הגר"). הגר קוראת למקום "באר לחי רואי" ולאל "אל רואי". המלאך מצווה על הגר לחזור אל שרה, והיא עושה כדבריו.
כשאברהם מתבשר על כך שהגר תלד, הוא שואל את האל שמא ישמעאל יהיה יורשו (בראשית, י"ז, י"ח). האל השיב לו ששרה עוד תלד את יצחק, אך הוא מברך גם את ישמעאל ואת שנים עשר הנשיאים שיצאו ממנו (בראשית, כ"ה, ט"ו). ישמעאל נימול בגיל 13 יחד עם כל בני ביתו של אברהם על פי הציווי של האל לאברהם.
ישמעאל בתנ"ך > גירוש הגר וישמעאל

לאחר הולדת יצחק, שרה ראתה את ישמעאל מצחק (לפי פירוש רש"י: עבודה זרה, גילוי עריות ושפיכות דמים) ביום המשתה לכבוד יצחק. מעשה זה הכעיס אותה, וכדי להבטיח שיצחק יהיה יורשו היחיד של אברהם היא בקשה מאברהם לגרש את הגר וישמעאל. אברהם לא ראה בעין יפה את בקשת שרה, אך במצוות האל שמע לדברי שרה וגרש את הגר וישמעאל.
הגר וישמעאל תעו במדבר באר שבע ונשארו ללא מים. הגר נואשה מחייה ומחייו של ישמעאל. היא השליכה את ישמעאל תחת שיח, וחכתה בבכי, במרחק מה, למותו. האל שמע את בכיו של ישמעאל ופקח את עיני הגר לראות באר. הגר וישמעאל נצלו והתיישבו במדבר פארן.
ישמעאל בתנ"ך > חיי ישמעאל ומורשתו

כאשר נפטר אברהם, הוא נקבר במערת המכפלה בחברון על ידי שני בניו, יצחק וישמעאל. (ספר בראשית, פרק כ"ה, פסוקים ח'–ט').
הגר לקחה לישמעאל אישה ממצרים. שנים עשר בניו של ישמעאל הם נביות, קֵדָר, אדבאל, מבשם, משמע, דומה, משא, חדד, תימא, יטור, נפיש וקדמה. בנותיו של ישמעאל הן בשמת ומחלת, נשות עשו. על פי כמה פירושים, בשמת ומחלת הן כינוי לאותה אישה.
ישמעאל חי מאה שלושים ושבע שנים, מקום קבורתו אינו ידוע. על פי האמונה המוסלמית הוא קבור בחורבת נבי ישמעיל שבסמוך לכפר חווארה.
ישמעאל על פי המפרשים היהודים

פרשנים רבים ניסו לפרש את המילה 'מצחק'. חלקם קשרו את הפסוק לפסוק שאחריו, בו שרה מביעה דאגה בקשר לירושה: בעת השמחה הגדולה על הולדתו של יורש לאברהם לעג ישמעאל לשמחה והזכיר לכולם שעל פי חוקי הירושה הבכור מקבל כפליים משאר האחים. פרשנים אחרים מייחסים לישמעאל חטאים של עבודה זרה, גילוי עריות וניסיון לשפיכות דמים (ירי חצים לעבר יצחק).
מצד שני יש השמים דגש על מעמדו הרם של ישמעאל המושווה למעמדו של יצחק: שילוחם של הגר וישמעאל אל מוות כמעט בטוח מושווה לעקידת יצחק. הפרשנים מדגישים את השימוש במילים דומות בשני הסיפורים כגון "וישכם אברהם בבוקר" וביטויים נוספים. גם בסיפורו של ישמעאל ההורה בטוח במותו של ילדו ולבסוף נמצאת הצלה ניסית.
דמותו של ישמעאל היא ביטוי לשפע בלי גבול ולביטחון, סמלים שהופיעו אצל העברים דווקא בהקשרים נשיים. מוצאה של אמו הוא מצרי, וכמו הנילוס המרווה את מצרים כך המעיין והבאר שנמצאו להגר ולישמעאל במדבר. ישמעאל בוכה - והאל שומע. על בסיס שפע זה בנויה האמונה המצרית המתוארת בהמשך התנך: האמונה בכוחו של הטבע וביכולתו לספק את צורכי האדם. בתרבות העברית, לעומת זאת, שפע תלוי במילוי אחר רצונו של האל ובהשתדלות רבה יותר מצד האדם.
העובדה שגם ישמעאל מקבל ברכה מצביעה על משמעותו של ישמעאל עבור האל,יש המשווים שליחתם של הגר וישמעאל אל המדבר כשווה ערך למבחן עקידת יצחק. 
כמו כן ניתן לראות גישה נוצרית הפוכה, שהודגשה במיוחד בכתביו של אוגוסטינוס הקדוש. אוגוסטינוס מדגים, על ידי סיפורי בראשית, את עקרון החטא הקדמון שלא מאפשר לכל בני האדם להתקבל על ידי האל. על פי אוגוסטינוס, ישמעאל לא נבחר על ידי האל, נדחה מעליו ואינו שייך לממלכת השמיים בגלל השייכות החזקה שלו לעולם החומרי הפסול.
בתפילת ישראל נושע הנאמרת בחלק מהימים שאומרים בהם סליחות, מופיע הבקשה: "יושעו לעין כל, ואל ימשלו בם רשעים, כלה שעיר וחותנו ויעלו לציון מושיעים. כי אתה רב סליחות ובעל הרחמים", כאשר הכוונה הוא לאדום המכונה שעיר, ולצאצאיו של ישמעאל שהיה חותנו של עשיו אבי אדום. בקשות לחורבן בני ישמעאל מופיעות בתפילות ובפיוטים רבים נוספים.
בתלמוד בבלי נכתב שישמעאל חזר בתשובה בסוף ימיו, דבר שהתבטא בכך שכיבד את יצחק בקבורת אברהם אביהם. יש שקשרו פיסקה זו לכך שכמה מחכמי התנאים נקראו בשם רבי ישמעאל.
ישמעאל על פי המפרשים היהודים > משפחתו > אשתו

בספר בראשית מסופר שאמו של ישמעאל, הגר המצרית, לקחה בשבילו אישה מארץ מצרים.
בספר הישר מובא ששמה היה "מריבה". עוד מסופר בספר הישר שמפני שאשתו מריבה הייתה רעה בעיני ישמעאל ובעיני אברהם אביו, ישמעאל גירש אותה והיא חזרה למצרים. במקומה הוא נישא לאישה בשם "מלכית" שמוצאה מארץ כנען.
לפי פרקי דרבי אליעזר לאשתו הראשונה קראו "עישה" ולפי התרגום המיוחס ליונתן "עדישה" ומוצאה מערבות מואב, ולאשתו השנייה שאותה הגר אמו לקחה לו מבית פרעה אביה קראו "פאטמה". חוקרים הצביעו על הדמיון בין שמות שתי הנשים לשמותיהן של עאישה אשת מוחמד (או לח'דיג'ה) ופאטמה בת מוחמד, ועל כך שהסיפור שבפרקי דרבי אליעזר הושפע ממקורות ערביים.
במדרש פרקי דרבי אליעזר מסופר:
לאחר שלש שנים הלך אברהם לראות את ישמעאל בנו, ונשבע לשרה שלא ירד מעל הגמל במקום שישמעאל שרוי. תמן והגיע לשם בחצי היום ומצא שם את אשתו של ישמעאל. אמר לה: היכן הוא ישמעאל? אמרה לו: הלך הוא ואמו להביא פירות ותמרים מן המדבר. אמר לה: תני לי מעט לחם ומים כי עייפה נפשי מדרך המדבר. אמרה לו: אין לי לחם ולא מים. אמר לה: כשיבא ישמעאל הגידי לו את הדברים הללו: זקן אחד מארץ כנען בא לראותך ואמר חלף מפתן ביתך שאינה טובה לך. וכשבא ישמעאל מן המדבר הגידה לו את הדברים הללו ובן חכם כחצי חכם, והבין ישמעאל ושלחה אמו ולקחה לו אשה מבית אביה ופאטמה שמה.

ועוד אחר שלש שנים הלך אברהם לראות את ישמעאל בנו, ונשבע לשרה כפעם ראשונה שאינו יורד מן הגמל במקום שישמעאל שרוי שם, והגיע לשם בחצי היום ומצא שם אשתו של ישמעאל ואמר לה: היכן הוא ישמעאל? אמרה לו: הוא ואמו הלכו לרעות את הגמלים במדבר. אמר לה: תני לי מעט לחם ומים כי עייפה נפשי מדרך המדבר. והוציאה לחם ומים ונתנה לו. עמד אברהם והיה מתפלל לפני הקב"ה על בנו, ונתמלא ביתו של ישמעאל מכל טוב ממין הברכות. וכשבא ישמעאל הגידה לו את הדבר וידע ישמעאל שעד עכשו רחמי אביו עליו כרחם אב על בנים.
ישמעאל על פי המפרשים היהודים > משפחתו > בניו

בתורה מסופר שלישמעאל היו שנים עשר בנים - נביות, קדר, אדבאל, מבשם, משמע, דומה, משא, חדד, תימא, יטור, נפיש וקדמה. כמו כן, לאחר מכן מסופר שעשיו נשא את בשמת שהייתה גם כן בתו של ישמעאל.
על פי ספר הישר הבנים נחלקים לשתי נשותיו של ישמעאל:
מאשתו הראשונה:
נביות, יש שמזהים אותו כשבט הערבי habaiate, ששכן בספר המדברי של ארץ ישראל, התרגום הארמי מתרגם את שמו "נבט" וכך מזהה אותו עם העם הנבטי. בני נביות הבכור: מיעיד, יסועד, ומעיון.
קדר. בני קדר: עליון, קצם, חמד, ועלי.
אדבאל. בני אדבאל: חמוד, ויבין.
מבשם. בני מבשם: עבדים, עבד, מלך, ויעוש.
בשמת שהתחתנה עם עשיו.
מאשתו השנייה:
משמע. בני משמע: שמוע, זהרון, ועובד.
דומה. בני דומה: קצם, אלה, מחמד, ועמאד.
משא (לפי שיטת הרמב"ם השמות "משמע דומה ומשא" הם לסמל שעם ישראל ישאו את שקרי ישמעאל וכזביו בשמיעה ושתיקה, ותלו את ההערה על כך בשמות בניו: תשמע ודום ושא את זה בלי להגיב). בני משא: מלון, מולה, עבד, ואדון.
חדד. בני חדד: אצור, מינצא, עבד, ועלך.
תימא. בני תימא: סער, וסעדון.
יטור. בני יטור: מריק, יעיש, עליו, ופוחת.
נפיש. בני נפיש: עבד, חמיד, אביוסף, ומיר.
קדמה. בני קדמה: כליף, תחתי, ועמיר.
פרשני המקרא לאורך השנים תירצו לשם מה מופיעים תולדות ישמעאל בתורה:
לדעת הרלב"ג והרד"ק נכתבו בשביל כבוד אברהם, כדי להודיע את האומות הרבות שיצאו ממנו, על פי הבטחת הקב"ה: ”וגם את בן האמה לגוי אשימנו כי זרעך הוא”. וכן להדגיש שה' קיים את הבטחתו להגר. הרד"ק מוסיף שהסיבה שהביאו את שמותם של בניו היא כדי שידעו ישראל את שמם, ולא יתגרו בהם וייקחו את אדמתם, מכיוון שהיא ניתנה להם מהקב"ה.
ישמעאל על פי המפרשים היהודים > משפחתו > מקום מגוריהם

מדבר פארן: מחוילה עד שור אשר על פני מצרים בֹּאֲכָה אשור.
עץ משפחה

עץ משפחה חלקי המציג את הקשר למשפחת האבות: